 

**ZVEZA ZDRUŽENJ BORCEV**

## **ZA VREDNOTE NARODNOOSVOBODILNEGA**

# **BOJA SLOVENIJE**

# Einspielerjeva 6, 1000 Ljubljana

tel. 01 434 44 45 - fax: 01 434 41 17

e-mail: info@zzb-nob.si

Številka:

Ljubljana, 18.12.2018

**»SVOBODNA BESEDA ZA VSE ČLANE«**

**Dopolnjeno gradivo**

Projekt »Svobodna beseda za vse« bo aprila 2019 pričel izhajati na podlagi **prostovoljnih odločitev članov**. Ta projekt se bo realiziral, če se bo zanj prostovoljno odločilo **vsaj 10.000 članov Zveze**. Pod takšnimi pogoji bo znašal članski prispevek za časopis Svobodna beseda **samo 0,42 evra na mesečni izvod oziroma 5 evrov na leto** in se bo obračunal **v okviru povišane članarine**.

Združenja morajo najkasneje **do petka 15. marca 2019 Zvezi dostaviti ažurirane evidence** (v programu excel). V teh evidencah morajo biti označeni vsi člani, ki želijo prostovoljno prejemati časopis Svobodna beseda. Prav tako morajo biti označeni tudi člani, ki so opravičeni plačila članarine.

Zveza bo zaradi promocije časopisa Svobodna beseda**, v začetku februarja in v začetku marca 2019** pripravila brezplačne izvode časopisov, ki bodo namenjeni za dodatno promocijo glasila med članstvom Zveze borcev. Ob pobiranju članarine bo brezplačne izvode mogoče razdeliti med članstvo in jih povabiti k prejemanju časopisa Svobodna beseda za vse.

**Trenutna revija Svobodna beseda bo v letu 2019 predvidoma izhajala samo še januarja, februarja in marca.** Za ta namen bodo trenutni naročniki poravnali **trimesečno naročnino v višini 9 evrov**. Ta sistem revije bo z aprilom 2019 prenehal obstajati, če bo sistem časopisa »Svobodna beseda za vse« do 15. marca 2019 zbral med člani vsaj 10.000 prostovoljnih prejemnikov.

**Člani bodo članarino, povišano za 5 EUR poravnali svojemu matičnemu združenju preko članarine.** V zameno za to bodo vsak mesec prejeli časopis Svobodna beseda. Združenja bodo morala za ta namen voditi evidence s podatki, ki jih bodo morala redno dostavljati Zvezi. Na podlagi podatkov iz evidenc bodo člani direktno na dom prejemali časopis, hkrati pa bo Zveza na podlagi teh podatkov naredila obračun prispevkov za člane, ki prejemajo časopis Svobodna beseda in za ta namen združenjem izstavila zahtevek za plačilo.

Aljaž Verhovnik

generalni sekretar